ukuti siyabukeka elisweni, nakuba ngenxa ye flag ezazixonyiwe zafihlakala iziroba, namahlazo obuze baso. Azifihlekanga kodwa noko, ngokusuka sibengezwe yimi moya, nayi mvula.

EYASE LOVEDALE IMPAHLA.

Ngokohlobo Iwezinto ezasiwa kona andisayi kuteta nto kuba inkoiiso seyizazi. Ndingasuka nditi kodwa ngempumelela yobuhle bokucwangciswa kwayo, sifanele ukubulela u Miss Waterston owaziwa kunene ngegama lo “Noqakata” oligqira ngoku e Kapa; no Miss Alexander osand’ ukusbiya umzi wentombi e Lovedale esiya e Scotland,—ngolungiselelo noncedo abalwenzileyo. ekute ngalo izinto ezo zaba nokukangeleka kakuhle emehlweni ababeze e “Mbonisweni ” apo-Kunye no John Noble, Esq., Umbali Micimbi yendlu ye Palamente, esayiketelwa nguye indawo entle yokucanatywa kwezo mpabla. Andisababali ke ababe tunywe bona ekaya ukuya kugcina impahla leyo.

Ke ngokohlobo lwezimvo zabantu ngokumayelana nempahla yase Lovedale, ndingati zibe zezintle kanye. Yanconywa impahla ngendlela zonke, ngobuhle, nokuti kanti ngobubuninzi bazo zicokiswe kangaka ukwenziwa. Izihlobo ezinje ngo Dr. Dale, nabanye, ayibanga sahlangana imilomo luvuyo lokubona isiqamo esoyise oko kade bekuIwela; zaza Intshaba zavalwa imilomo okwalomini. Ezona nto zancomeka kakulu zaba: —

1. *Ngumfuziselo we Ndlukazi* le yokufundela udodana yase Lovedale, owawenziwe nge miti ngu Mrs. Stewart.
2. *Kweyemiti ye Nqwelo,* singati zanconywa kanye ivili ze Scotch cart, ikiliva ezintatu, ireki ezimazinyo aye engawomti, ne ere.
3. *Kweyase Fama,* ingxowa zombona obomvu nomhlope ezazisiwe, bonke abalimi balandula ukuba kwelocala lase Kapa akuzanga kwabako hlobo lunjalo; ezo ke zona ingxowa, kunye neyembotyi, zatengwa kwamhla mnene. Ingqolowa noko yona ayincomekanga kuyapi
4. *Umsebenzi Wentombi* wamangalisa into yonke ngobuhle, eb’esakuti oze kuyikangela ahlunguzele intloko, atete into angayigqibiyo naye, esiti,—“ Ndihleli nje andizange ! ” Ekwada kwati kuba inxenye yelokwe neminqwazi yafakelwa emitini ukufuzisa ukunxitywa ngabanikazizo, abonakala amanye amadodana ezilibala, emana futi ebonwa esondezela kufupi ekahlela ngeminqwazi ukubulisa, epatele. le nase kuyangeni lomiti!
5. *Kowaba Cweli,* isitulo sokunqenq'a satsala into eninzi, kwabanjalo nakwinto eninzi yempahla, nakuba kwatiwa inxenye ayipelelanga ukugudiswa.—Ngokumayelana ne *desk* zokuhlala abantwana esikolweni u Dr. Dale akalibalanga, wada wamana ukuzalatisa kuzo zonke ititshala ezaziko, nakuba ke wabonisa indawana ezincinane anqwenele ukuba zenziwe ngokunye.
6. *Kwezaba Kandi* kwancomeka i *screwwrench* ezimbini, ne *hinges* ezinkulu zesango.
7. *Kuba Bopi be Ncwadi* babukwa kanye ubuhle bencwadi ezazisiwe, nakuba u Dr. Dale waba nendawo awayipaulayo kwenye yencwadi eyabotshwa ngomnye wabafundiswa ayiyalezileyo. Ndobuye ndiyixele ekupeleni.
8. *Abashicileli* batwala indwe yokuba azininzi indawo ezingagqita ukucokisa kokushicilela kwabo. Zati nencwadi ezazi “Ngamava kwi Mfundo Yabamnyama,” inteto ka Dr. Stewart, zahla zatiwa dywi, dywi; nemifanekiso yezinto zase Lovedale yabukwa kunene.

Inkoliso yezi zinto ke seyitengiwe nangona inxenye ingatengwanga. Nakuba i Lovedale ibingavuya zitengwe zonke kunokuba zibuye, akusekwani, kuba eyona nto ib’iyifuna ib’ inge nzuzo, koko ib’ikukubonisa umsebenzi ongenziwa ngumntu omnyama xa naye afundisiweyo.

IMPAHLA EVELE KWEZINYE IZIKOLO ZABAMNYAMA.

Singati zonke ezinye ezo zakutshwa sesase *Rini* esasitumele

intwana-ntwana ezinje ngempahla zegumbi lokulala, nezitulo ezazenziwe kakuhle nangoku cokisekileyo kanye.

*I Genadendal* nayo yayitumele intlobo-ntlobo zezinto ezishicilelweyo nezitungiweyo, zingeninzi kuyapi kodwa. Zabukwa.

*I Zonnebloem* nakuba iyiyona singati isemtonjeni ngati ifikelwe mva yingcinga yokutumela e Mbonisweni, ekute ke ngoko impahla yagumbini limbi elahlonyelwa kwindlu leyo inkulu.

*I Nxukwebe* nayo yatumela imifanekiso kunye nemitungwana etile, zifike sekumva ezo sezigqunyelelwe zezinye, ete ke ngoko ayabi nakunanzwa kupi.

Sadana kanjako sakubona ingutyana zopopi ezenziwe e *Peelton* ziyinto yokuhlekisa, ngenxa ke yolwazi Iwendawo ezivela kuyo. ukuba inomsebenzi obetele kunoko esike siwubone uhanjiselwa intengo kutiwa upuma kona.

*I Clarkebury* yatumela izihlangwana ezimbalwa.

Esase *Mgwali Sentombi* satumela imifanekiso yomzi lowo kupela.

*U Mtwaku* kwakankanyeka ukuba kubi kokuba ungatumeli nento le.

Ubufutshane bexesha ke kodwa yimbangeli yokuba zibe ezinye indawo azitumelanga nto, sitemba ukuba belite ixesha lolungiselelo lalidana, ngekuba kwenziwe okungapezulu ngaba batumeleyo, nabangatumelanga.

IMICULO.

Lemiculo ke yatsala uninzi. Kodwa andibanga nandawo noko ndincoma yona kuyo. Bekusiti ngokuhlwa indlu leyo yo Mboniso ilunyekwe ngombane (*Electric Light)* osetyenzwa ngu mashini. Ukukanya kwayo kuyelele kakulu kokwelanga, nakuba ingenako ukukanya okuzole njengokwemita yalo. U “Mboniso” ubuvulwa kusasa ngexa lentsimbi ye shumi, ubuye uvalwe kwangeloxa ngokuhlwa, yonke imihla ngapandle kwe Sabata. Inani labantu abayayo litandatyuzelwa kuma 60,000, elowo engena nge sheleni

*{Olu Tyelelo logqityelwa kwelizayo.)*

ISAZISO KO TITSHALA.

Sifumene ingxelo yokokuba otitshala bezikolo zangapandle ngexa elizayo, kuya kufuneka bete banako ukunika izifundo elusatsheni, nge Zinto Zendalo (*Natural Objects'),* zib’enako kananjalo ukufundisa ngazo pambi ko ’Mvi Wezikolo oyakuti ke yena anike ingxelo ngohlobo lwemfundiso yake. Incwadi ke enyulelwe ukuba izifundo ezo zikutshwe kuyo yile kutiwa yi *Walker's Handy Book of Object Lessons,* eshicilelwe ngu *Jarrold and Sons.*

Nge “Zinto Zendalo” kutetwa ke into ezinjenge ntlobo-ntlobo zemiti, izilo, siquka ozinyamakazi ukumila kwazo, ozintaka, omatye, ngokwentlobo zokudalwa kwawo. O Titshala ke ngoko maba b'inqele pezulu ukuzixbbisa ngezi zifundo.

Abadleneyo.—Kutiwa amadoda amatatu nenkwenkwe ati aqutywa-qutywa ngamanzi ekwele esikitshaneni, ada asiwa enzulwini yolwandle. Kwapela kaloku yonke into, ukutya namanzi, kwati emva kwentsuku ezisitoba bekweso simo, xa seyisoyiseka inkwenkwe, bayibulala, basela igazi layo endaweni yamanzi, batya inyama yayo endaweni yesonka. Bate ke bakude bafumane indawo yokupuma, yakuba iviwe imbali yabo, base bebanjwa. Ke, bamelwe lityala lokubulala umntu emanzini.

Ob’ elinga ukuqekeza ityeya yemali.—Ngamhla utile ngokuhlwa kwindlu yokutetela amatyala abantsundu, ikostauli lanakana nto ingati sisibane pakati, ekubeni belisand’ ukuva ngati kwapuka ifenstile. Liye laroba, lafumana okwenene sekuko ndoda yimbi, kanye xa izama ukuvula ityeya yemali. Lenze umlozi ipolisa elo, livakalisa ke ukuba lifuna uncedo kwababo, kusenjalo kona sibonakele sesicinywa isibane pakati, kwahlokoma nto yonke, yabonakala indoda seyizileta pandle. Kuhle kwagangana nepolisa, elite ukuze lide limyeke waliluma wafela ebeleni. Inkewu isate nya.

4 ISIGIDIMI SAMAXOSA NOVEMBER 01, 1884 .